OpenLLM-France/wikimedia huggingface dataset:
# Magherno

Magherno Italiako udalerri bat da. Paviako probintzian kokatuta dago, Lombardia eskualdean. 1.778 biztanle ditu, 5,25 kilometro koadroko azaleran banatuta.

## Mugakideak

Maghernok honako udalerri hauekin egiten du muga:
Copiano Gerenzago Villanterio Vistarino Torre d'Arese

## Kanpo estekak

* Datuak: Q39674
* Multimedia: Magherno / Q39674
# Manfred Eigen

Manfred Eigen (Bochum, Alemania, 1927ko maiatzaren 9a - Göttingen, 2019ko otsailaren 6a) 1967an Kimikako Nobel Saria jaso zuen fisikari eta kimikari alemaniarra izan zen.

## Biografia

1927ko maiatzaren 9an jaio zen Bochum hirian, Alemaniako Ipar Renania-Westfalia estatu federatuan dagoen hiri bat. 1945ean fisika eta kimikako bere ikasketak hasi zituen Göttingengo Unibertsitatean, non 1951n doktoretza lortu zuen. Frantziako Zientzien Akademiaren kide izan zen.

## Ikerketa zientifikoa

1953an Max Planck Institutuan sartu zen, eta zinetika kimikoko bere lanak hasi zituen tenperatura jauziaren bere metodoa garatuz oreka kimikoak aldatzeko, eta kondentsadore baten deskargaren bidez laginaren berotze azkar batean datzana.
1967an, Ronald Wreyford Norrish eta George Porterrekin batera Kimikako Nobel Saria jaso zuen erreakzio kimiko azkarrei buruzko bere ikerketengatik, energia bulkada azkar batek eragindako oreka kimikoaren hausteak eraginak.

## Kanpo estekak

* Datuak: Q76600
* Multimedia: Manfred Eigen / Q76600
# Manfred Hausmann

Manfred Georg Andreas Hausmann (Kassel, Alemania, 1898ko irailaren 10a - Bremen, Alemania, 1986ko abuztuaren 6a) alemaniar idazlea izan zen.

## Biografia

Lehen Mundu Gerran zauritu egin zuten, eta Munichera joan zen, artearen historia, filosofia eta filologiako ikasketak egitera. 1926an Worpswede herrira joan zen, eta han, Samuel Fischer argitaratzaileak akuilatuta, idazteari ekin zion buru-belarri. Bidaia asko egin zituen, besteak beste, Alemaniako zati handi batean zeharreko bidaldia, oinez.
Bigarren Mundu Gerran ere parte hartu zuen, eta gerra bukatutakoan, zenbait egunkaritako literatura-gehigarrietako idazle gisa lan egin zuen. Gero, Bremenera joan zen. 1967an sermolari gisa laguntzen hasi zen eliza ebanjelikoan.
Hausmannen lehenengo testuetan halako ezkortasun nihilista bat nabari da, baina sentimendu hori 1933tik aurrera aldatu egin zen, Kierkegaarden filosofia existentzialistaren eta Karl Barthen teologia dialektikoaren eraginaren ondorioz, besteak beste.
Era askotako testuak idatzi zituen: poesia eta saiakerak, konposizio japoniarren imitazioak, elezahar kristauak, gogoeta teologikoak eta sermoiak. Baina eskale batzuekin izan zuen esperientzia batean oinarritutako eleberri batek eman zion ospea: Lampioon küßt Mädchen und kleine Birken (1928, Lampioonek musu ematen die neskei eta pinu txikiei). Berehehala, eleberri horren segida idatzi zuen: Salut gen Himmel (1929, Goraintziak zeruari). Baina Hausmannen eleberri famatuena Abel mit der Mundharmonika (1932, Abel, harmonikadun hori) izan zen, nerabeen arteko harreman sentimentalei buruzkoa. Hurrengo eleberrian, Abschied von der Jugend (1947, Agur gaztaroari), senar-emazte batzuen arazoak kontagai dituen istorioan agerian utzi zuen bere erlijiotasun sakona. Are gehiago hurrengoan, Liebende leben von der Vergebung (1953, Maitaleek barkamena bizi dute) tratatu teologiko moduko obran. Azken liburu horien kritika txarrak gorabehera, irakurleek oso harrera ona egin zieten.
Obrarik arrakastatsuenak, baina, Hausmannen istorio autobiografikoak izan ziren: Martin (1949), Isabel (1953) eta Andreas (1957).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q106610
* Multimedia: Manfred Hausmann / Q106610
# Manfred Sommer

Manfred Sommer Resalt (Donostia, 1933ko maiatzaren 27a - Cartagena, 2007ko urriaren 3a) gipuzkoar komikigilea izan zen. 1981ean Frank Cappa pertsonaia sortu eta Tex italiar komikian ere lan egin zuen.
# Manex ardi burubeltz

Manex ardi burubeltza Euskal Herriko bertako ardi arraza bat da. Hainbatentzat ordea ardi hau ez da aparteko arraza, ardi latxaren mota bat baizik. Iturri ezberdinen arabera honen inguruko iritzi ezberdinak daude. Frantziar Administrazioak bertako arrazatzat jotzen du, ardi latxetik aparte.

## Ezaugarriak

Iletsua da, eta adarrak dituzte bai arrek, baita emeek ere. Kolore zuria dute nagusiki; gorputza zuria eta hanka, lepoa eta burua beltzak. Landatar arraza da. Ardi gogorra, Pirinioetako larre urrietan ondo moldatzen dena. Bereziki esnetarako erabiltzen da; beste ardi arraza batzuen esnearekin batera, Ossau-Iratiko gazta egiteko erabiltzen da.
Manex ardi burubeltza manex ardiaren azpimotatzat jo izan da, beste azpimota manex ardi burugorria izanik, baina biak arraza bereizitzat jotzen dira gaur egun. Lehen aipatu den bezala, Iparraldeko eta Nafarroako manex ardiak ardi latxaren oso senide hurbilak dira.

## Hedapena

Arraza Euskal Herriko Iparraldean dago hedatuta bereziki, baina baita Bearnon eta Nafarroa Garaiko zenbait ibarretan ere: Aezkoan, Erron eta Baztanen, Esteribarren eta Ultzaman. Izan ere, garai batean —eta, neurri txikiagoan, gaur egun ere— neguan trashumantzia egiten zuten. Aezkoako manex ardiek Lapurdiko behe lurretan igarotzen zuten negua, gero udaberrian goi Bortuetara itzultzeko. Horregatik, ardi arraza berberak dira toki horietan. Hainbat adituentzat Ipar Euskal Herriko Manex ardiak ardi latxa beraren barietateak baina ez dira. Hala ere ofizialki arraza ezberdintzat hartzen dituzte sailkapen ofizialek.

## Erreferentziak

* ↑ http://gipuzkoakoartzaineguna.blogspot.com/2007/08/gure-ardi-latxa.html

## Ikus, gainera

* Aari, Euskal mitologian ardiari buruzko kontuak jakiteko.
* Martak

## Kanpo estekak

* (Frantsesez) Manex ardi burubeltzaren fitxa, Frantziako Baliabide Genetikoen Bulegoaren webgunean.
* Datuak: Q3285633
* Multimedia: Black Head Manech / Q3285633
# Manez Etxeto

    Artikulu hau Hazparneko bertsolariari buruzkoa da; Senperen irakasle ibili zen bertsolaria gaitzat duena beste hau da: «Joanes Etxeto»
Manez Etxeto Duhalde, ezizenez Katxo (Hazparne, 1789ko ekainaren 5a - Hazparne, 1872ko irailaren 25a), lapurtar bertsolaria izan zen.

## Bizitza

Hazparneko Labiri auzoko Jauretxean jaio zen. 1819ko otsailaren 7an Mari Harriet hazpandarrarekin ezkondu zen eta Elizaberri auzoko Ilunberritegira joan ziren bizitzera; etxeari Katxotegia edo Katxoteia izena eman zioten; hortik etorri zitzaion ezizena. Hiru seme-alaba izan zituzten: Mari, Joanes eta Zalbat.
Etxahunen garaikidea, barkoxtarrak bezala bizitza pobre eta erromesa eraman zuen.

## Lanak

Bat-batean aritu zen baina ez zitzaion ezer bildu. Bertso jarri ezagunak:
* Betiri Sants-i (hau da, goseari).
* Azken judizioa kantua berarena da, batzuek Etxahunena edo Borddelena dela uste badute ere.
* Pulunpa; 1824koa, Baionatik Montevideora zihoan itsasontzi bat hondoratu zenekoa.
* Zenbait ikerketaren arabera (adibidez Piarres Xarritonen ustez) Galerianoaren kantua ez zuen idatzi protagonista zuzenak, hau da, Martin Larralde Bordaxuri-k, Katxok baino. Kontuan hartu behar da biak Elizaberrin bizi zirela eta Bordaxurik ez zekiela idazten.

## Oharrak

* ↑ Frantseserako sortutako grafian Etcheto. Beñat Soulék Ipar Euskal Herriko bertsolarien gaineko bere lanean "Manez Etxeto" erabiltzen du. Zenbait dokumentutan "Joanes Etxeto" edo "Etcheto" idatzita agertzen da; kasu horretan, ez da Joanes Etxeto itsasuarrarekin nahasi behar.

## Erreferentziak

* ↑ Beñat Soulé: Neurtizlari Bertsulari Iparraldez, Euskaltzaleen biltzarra-Erroteta, 2011. 31. or.
* ↑ Armiarma.com. Ikus oharra;
* ↑ Xarriton, Piarres. Nork eginak ditu galerianoaren bertsuak?. Hazparneko Bertsulariak, hazparnen-bertsulariak.com (Noiz kontsultatua: 2022-8-22).

## Ikus, gainera

* Martin Larralde Bordaxuri
* Pierre Topet

## Kanpo estekak

* Katxo Hazparneko Bertsulariak webgunean.
* Datuak: Q12262952
# Manflas ibaia

Manflas ibaia Atacamako eskualdean isurtzen den ur-ibilbidea da, Andeetako mendiaurre-ingurutik Copiapó ibaiarekin bat egiten duen tokiraino. Ibai hori, era berean, Pulido ibaiak eta Jorquera ibaiak bat egiten duten tokitik kilometro gutxira sortzen da. Hiru ibaiak Copiapó ibaiaren eta, horrekin batera, Lautaro urtegiaren ibaiadar nagusiak dira.

## Ibilbidea

Manflas ibaiak Copiapó ibaiaren arroko zatirik australena drainatzen du, hau da, Copiapó eta Huasco ibaien arroak banatzen dituen ur-banalerroaren iparraldeko urak biltzen ditu.

## Kanpo estekak

* Datuak: Q2029409
* Multimedia: Copiapó River / Q2029409
# Manfred Bieler

Manfred Bieler (Zerbst, Saxonia-Anhalt, Alemania, 1934ko uztailaren 3a - Munich, Alemania, 2002ko apirilaren 23a) alemaniar idazlea izan zen.

## Biografia

Dessauko Philanthropinumen ikasi eta gero, Alemaniar literatura ikasi zuen Humboldt Unibertsitatean, Sortaldeko Berlinen. Idazle Alemaniarren Elkartean lan egin zuen, eta irratirako gidoiak idazten hasi zen 1957an. Eleberri satiriko bat izan zen Bielerren lehen liburu ospetsua: Das Kaninchen bin Ich (1963, "Neu naiz untxia"). Alemaniako Errepublika Demokratikoan debekatu egin zuten, eta 1969an argitaratu zuen Errepublika Federalean, Mari Morzeck izenburuarekin.
1965ean, Pragara aldatu zen Bieler, eta herritartasun txekiarra hartu zuen. Pragako Udaberriak porrot egin zuenean, Munichen kokatu zen familiarekin. 1973an, Bavariako Arte Ederren Akademiako kide izendatu zuten. Alemaniako bi aldeetan berari gertatutakoak eta bi Alemanien historiaren ikuspegi kritiko zorrotza izan dira Bielerren gai nagusiak.
Besteak beste, kontakizun eta eleberri hauek idatzi zituen: Der Mädchenkrieg (1975, "Nesken gerra"), Der junge Roth (1968, "Roth gaztea"), Der Kanal (1978, "Ubidea"), Der Bär (1983, "Hartza") eta Still wie die Nacht (1989, "Gaua bezain lasai") liburu autobiografikoa. Irratirako eta telebistarako gidoi ugari ere idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q122615
# Manfred Gerlach

Manfred Gerlach (Leipzig, 1928ko maiatzaren 8a - Berlin, 2011ko urriaren 17a) ekialdeko alemaniar politikaria izan zen. Ekialdeko Alemaniako Estatu Kontseiluko presidentea izan zen 1989ko abenduaren 6tik 1990eko apirilaren 5era.
Zuzenbidea ikasi eta kazetari gisa lan egin ondoren, Leipzigen Alderdi Liberal Demokratikoa sortu zuen, eta 1990eko otsailera arte egon zen alderdiko presidente. Gainera, 1948tik 1990era Herriko Ganberako kide izan zen.
Ekialdeko Alemaniako iraultza demokratikoaren ondoren, 1989ko azaroan, Egon Krenz ordezkatu zuen Estatu Kontseiluko presidente karguan, 1989ko abenduan. Estatu Kontseilua 1990eko apirilean indargabetu zuten eta Sabine Bergmann-Pohl herrialdeko bitarteko presidente izendatu zuten.
* Datuak: Q2601
* Multimedia: Manfred Gerlach / Q2601
# Manex ardi burugorri

Manex ardi burugorria Euskal Herriko bertako ardi arraza bat da, eta bi azpimota edo arraza ditu: manex ardi burugorria eta manex ardi burubeltza. Bi mota horiek arraza bereizitzat jotzen dira gaur egun. Manex ardiak Hegoaldeko ardi latxaren senide hurbilak dira. Hainbatentzat ordea ardi hau ez da aparteko arraza, ardi latxaren mota bat baizik. Iturri ezberdinen arabera honen inguruko iritzi ezberdinak daude. Frantziar Administrazioak bertako arrazatzat jotzen du, ardi latxetik aparte.

## Hedapena

Manex ardi burugorria Euskal herriko Iparraldean dago hedatuta.

## Ezaugarriak

* Arraza landatarra da. Ardi gogorrak dira, Pirinio aldeko larre eskasenetan ondo moldatzen direnak.
* Bereziki esnetarako erabilitako ardia da, eta arraza hau, beste ardi arraza batzuen esnearekin batera, Ossau-Irati gazna egiteko erabiltzen da.
* Ardi arraza iletsua da. Kolore zurikoak dira jeneralki eta hanka eta buru gorriak.
* Ardi mota honek trashumantziako mugimenduak egiten du urtean zehar goiko Bortuetatik beheko ibarretara.

## Begira

* Aari, Euskal mitologian ardiari buruzko kontuak jakiteko.
* Martak

## Erreferentziak

* ↑ http://gipuzkoakoartzaineguna.blogspot.com/2007/08/gure-ardi-latxa.html

## Kanpo estekak

* Datuak: Q3285632
* Multimedia: Red Head Manech / Q3285632
# Manez Saint-Jean

Manez Saint-Jean Etxegarai, ezizenez Katxo (Uztaritze, 1844ko azaroaren 15 - Uztaritze, 1909ko apirilaren 27) bertsolaria izan zen.

## Biografia

Martin Saint Jean eta Jeanne Etchegarayren semea. Ezer gutxi dakigu bere bizitzaz. Ez zen ezkondu; lanbidez ibaietako garraiatzailea eta pobre bizi izan zen. Bizitokia Uztaritzeko Hiribehere auzoko Uhaldea etxea zuen.

## Lanak

Bere bertso lanaz ez dago datu askorik. Bat-batekoan aritu zen; Lore Jokoetan hirugarren saria irabazi zuen Saran 1871n antolatutakoetan.

## Erreferentziak

* ↑ Frantseserako sortutako grafian Etchegaray.
* ↑ Ez konfunditu ezizen bera duen Manez Etxeto ezagunagoarekin.
* ↑ Beñat Soulé: Neurtizlari Bertsulari Iparraldez, Euskaltzaleen biltzarra-Erroteta, 2011. 82. or.

## Ikus, gainera

* Katxo
* Datuak: Q12262953
# Loviatar

Loviatar (Loveatar, Lovetar, Lovehetar, Louhetar edo Louhiatar bezala ere ezaguna) gaixotasun eta izurriteen jainkosa itsua da finlandiar mitologian. Heriotzaren jainkoa den Tuoni eta ilunpetako andrea eta Tuoniren emaztea den Tuonetarren alaba da. Ilunpeetako lurrazpiko munduan bizi diren pertsonaia guztien artean gaiztoena izateko erakutsia izan zen.
Haizeak bere leuntasunarekin zipriztindu zuen Loviatar, eta haurdun utzi zuen. Handik denbora batera, bederatzi seme-alaba erditu zituen, aditu eta hermeneuten interpretazioen arabera, Erdi Aroan ohikoenak ziren bederatzi gaixotasunak irudikatzen dituztenak.

## Kanpo estekak

* Datuak: Q3238773
# Lovie Simone

Lovie Simone Oppong (New York, 1998ko azaroaren 29a ) estatubatuar aktorea da.

## Filmografia

| Urtea | Izenburua | Rola |
| 2016–20 | Greenleaf | Zora Greenleaf |
| 2017 | Orange Is the New Black | Jasmin |
| 2017 | Blue Bloods | Gina Walker |
| 2018 | Monster | Renee Pickford |
| 2019 | Share | Jenna |
| 2019 | Selah and the Spades | Selah Summers |
| 2020 | The Craft: Legacy | Tabby |
| 2020 | Social Distance | Ayana |
| 2021 | Power Book III: Raising Kanan | Davina Harrison |
| 2022 | The Walk | Wendy Robbins |

## Kanpo estekak

* Lovie Simone — IMDb
* Datuak: Q69883313
* Multimedia: Lovie Simone / Q69883313
# Loviisa

Loviisa / Lovisa :
| Armarria ||
| Berezko izena | Loviisan kaupunki (finlandieraz) Lovisa stad (suedieraz) |
| Herrialdea Eskualdea Azpieskualdea | Finlandia Nilandiako eskualdea Loviisako azpieskualdea |
| Alkatea | Olavi Kaleva |
| Sorrera | 1745 |
| Koordenatuak | 60°27′25″N 26°13′30″E﻿ / ﻿60.45694°N 26.22500°E﻿ / 60.45694; 26.22500 |
| Azalera - Ur-azalera | 1.751,53 km² 931,75 km² (%53,2) |
| Biztanleria Dentsitatea Lehen hizkuntza - Finlandiera - Suediera - Besteak | 15.501 (2014.04.30) 18,91 bizt/km² (2012) % 54,7 (ofiziala) % 42,2 (ofiziala) % 3,1 |
| Webgune ofiziala | (Finlandieraz) (Suedieraz) (Errusieraz) (Ingelesez) |
Loviisa edo Lovisa itsasertzeko hiria da, 7.400 biztanlekoa. Helsinkitik 87 kilometrotara dagoen herria bere fortifikazio eta zurezko etxeengatik dugu ezaguna. Lurralde honetan finlandiera eta suediera hitz egin daitezke lasai asko, izan ere Suediar Erresumaren menpe zegoenean sortu zen herria.

## Zer ikusi

Ekintza asko antolatzen dira herrian kanpotarrentzat, batez ere itsasontzizko bidaiak eta ibilaldiak, oso aproposak bertako paisaia miresgarriaz gozatzeko.
Eliza ere ikustekoa da.

### Loviisa herriko museoa

Museoa komandantearen etxean dago kokatua, 1755. urtekoa.
Museoak herriaren historiaz, Svartholma fortifikazioaz eta zilarraren ekarpena hitz egiten digu batez ere. Sibelius musikari ezagunaz ere hitz egiten digu museoak, Loviisan pasatako gaztaroaz batez ere, non Kullervo sinfonia idatzi zuen bertan 1892. urtean.

### Itsas museoa

Museo honek herriaren historiari buruzko kontuak kontatzen dizkigu, baina berezitasuna garai haietako herriko merkatariez eta itsasontziak erakusten direla da.

### Bonga gaztelua

Riitta Nelimarkka eta Jaako Seeck eraikitako museoa herriaren erdigunean kokatuta dago, elizaren parean. Eraikinak 100 urteko adina du eta bertan lehenengoaren lanak eskaintzen dira, margolanak eta artelan garrantzitsuenak batez ere.

## Hiri Senidetuak

* Haapsalu, Estonia
* Hillerød, Danimarka
* Horten, Norvegia
* Karlskrona, Suedia
* Ólafsfjörður, Islandia

## Kanpo estekak

* Datuak: Q748513
* Multimedia: Loviisa / Q748513
* ↑ Suomen pinta-ala kunnittain. Maanmittauslaitos. 2014.04.30
* ↑ Suomen asukasluvut kuukausittain Väestörekisterikeskus. 2014.04.30
* ↑ Väestorekisterikeskus 2012
# Loving Vincent

Loving Vincent (euskaraz: «Vincent Maitatuz») 2017ko Dorota Kobiela eta Hugh Welchmanek zuzendutako animaziozko biografia eta drama film bat da.
Vincent van Gogh herbeherear margolariaren bizitza kontatzen da, bereziki bere heriotzaren garaian sakonduz.
Osoki margotua izan den lehenbiziko filma da. 125 margolariz osatutako taldeak batek Vincent Van Goghen teknikak erabiliz 65.000 oleo margotu zituzten.

## Aktoreak

* Robert Gulaczyk: Vincent van Gogh
* Douglas Booth: Armand Roulin
* Jerome Flynn: Gachet doktorea
* Saoirse Ronan: Marguerite Gachet
* Helen McCrory: Louise Chevalier
* Chris O'Dowd: Roulin postaria
* John Sessions: Père Tanguy
* Eleanor Tomlinson: Adeline Ravoux
* Aidan Turner: Txaluparia

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q23013713
* Multimedia: Loving Vincent / Q23013713
# Loving (Mexiko Berria)

Loving Mexiko Berriko herrixka bat da. Eddy konderrian kokatua dago. 2010ean 1.413 biztanle zituen, 3,03 kilometro koadrotan banatuta.

## Ikus, gainera

* Eddy konderria

## Kanpo estekak

* Datuak: Q1998727
# Loving Pablo

Loving Pablo 2017ko Fernando León de Aranoa espainiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Pablo Escobar narkotrafikatzaile ospetsuaren egiazko historia: milaka pertsona hil zituen, milaka milioi dolar egin zituen eta nekez sinets zitekeen amodio harreman bat hasi zuen berarengandik erabat desberdina zen norbaitekin: Virginia Vallejo izeneko glamour handiko telebista aurkezlearekin.

## Aktoreak

* Javier Bardem: Pablo Escobar
* Penélope Cruz: Virginia Vallejo
* Peter Sarsgaard: Neymar
* David Ojalvo: FBIren agentea
* Julieth Restrepo: Maria Victoria Hena

## Erreferentziak

* ↑ www.sansebastianfestival.com

## Kanpo estekak

* Datuak: Q36951270
# Loving konderria (Texas)

Loving konderria (ingelesez: Loving County) Texasko konderri bat da, Ameriketako Estatu Batuetan. Hiriburua Mentone da. 2010eko zentsuaren arabera 82 biztanle zituen, Loving kilometro koadroko azaleran.

## Geografia

Loving konderriak 1.752,66 kilometro koadro ditu. Horietatik 20,15 ura dira. Beste 1.732,51 lurra dira. Biztanleria dentsitatea 0,05 da.

## Demografia

2010eko zentsoan bizi ziren 82 pertsonetatik 78 txuriak edo hispanoak dira. Horietatik hispano edo latino kategorian 18 dira. 0 beltzak edo afroamerikarrak. 4 amerikar natiboak ziren eta 0 Hawaii edo Pazifikoko irletako natiboak. 0 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 0 pertsonek kokatzen zuten.

### Biztanleria piramidea
## Kanpo estekak

* Datuak: Q109209
* Multimedia: Loving County, Texas / Q109209
# Lovilia (Iowa)

Lovilia Iowako hiri bat da. Monroe konderrian kokatua dago. 2010ean 538 biztanle zituen, 1,30 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q2200580
* Multimedia: Lovilia, Iowa / Q2200580
# Lovinac

Lovinac Kroaziako udalerri bat da, Lika-Senj eskualdean. Azken zentsuaren arabera 943 biztanle zituen.

## Kanpo estekak

* Datuak: Q1018629
* Multimedia: Lovinac / Q1018629
# Manu Herrera

Manuel Herrera Yagüe (Madril, 1981eko irailaren 29a) madrildar futbolaria da, Atlético Balearesen jokatzen du.
2017ko abuztuaren 3an, Manuk urtebeteko kontratua sinatu zuen Osasunarekin.

## Clubes

| Kluba | Liga | Denboraldia | Partida(k) (Liga) | Hartutako golak (Liga) |
| Real Madrid C.F. "C" | 3ª | 2000-2001 | 18 | ¿? |
| Real Madrid C.F. "B" | 2ªB | 2001-2002 | 0 | 0 |
| U.D. Casetas | 3ª | 2002-2003 | 0 | 0 |
| Palamós C.F. | 2ªB | 2003-2004 | 31 | 52 |
| Levante U.D. "B" | 2ªB | 2004-2007 | 80 | 55 |
| Eibar KE | 2ª | 2007-2008 | 4 | 6 |
| Levante U.D. | 2ª | 2008-2010 | 24 | 26 |
| A.D. Alcorcón | 2ª | 2010-2012 | 76 | 84 |
| Elche C.F. | 2ª eta 1ª | 2012-2015 | 76 | 76 |
| Real Zaragoza | 2ª | 2015-2016 | 23 | 27 |
| Real Betis | 1ª | 2016-2017 | 0 | 0 |
| C.A. Osasuna | 2ª | 2017-2018 | 4 | 5 |
| C.D. Atlético Baleares | 2ªB | 2019 | | |
* Datuak: Q962045
* Multimedia: Manu Herrera / Q962045
# Manu Dibango

Emmanuel N'Djoké "Manu" Dibango (Duala, 1933ko abenduaren 12a - Paris, 2020ko martxoaren 24a) kamerundar saxofoi-jotzaile, pianista, bibrafonista, orkestra zuzendari, musikagile, konpositore eta abeslaria izan zen. Haren estiloa jazz, soul eta afrikar erritmoen fusio bat zen, eta baita saltsarena ere, neurri txikiagoan bada ere.

## Bizitza

Emmanuel "Manu" Dibango Kamerungo Duala hirian jaio zen 1933ko abenduaren 12an. 1940an, Frantziara joan zen, eta han ikasi zuen pianoa eta saxofoia jotzen. Adituen hitzetan, ordea, Bruselan hartu zuen haren musikak gerora ezagun bilakatuko zuen afrikar doinua, hiri hartan bizi ziren Kongoko musikariekin izandako harremanaren ondorioz.
Nino Ferreren taldeko pianista aritu zen, 1972an bakarkako ibilbideari ekin zion arte. Urte horretan, nazioarteko sona lortu zuen Soul Makossa abesti arrakastatsuari esker, eta bira egin zuen Ameriketako Estatu Batuetan zehar. Ordutik aurrera, batez ere Frantzian jarduten zuen arren, birak egin zituen bai Afrikan, bai Mendebaldeko herrialdeetan, batez ere Europan. Bere errepertorioan Frantziako abesti tradizionalak eta chanson garaikidekoak ere sartu zituen, Georges Brassensen Chanson pour l'Auvergnat edo Serge Gainsbourgen La javanaise kasu.
1994an, Afrikako musikari ospetsuenak —Angélique Kidjo, Salif Keïta, King Sunny Adé, Youssou N'Dour, Ray Lema, Papa Wemba, Touré Kunda...— bildu zituen Wakafrika diskoan. Beste musika talde eta bakarlari askorekin lan egin zuen, hala nola, Fania All Stars, Fela Kuti, Peter Gabriel, Herbie Hancock, Elíades Ochoa, Sinéad O'Connor, Sly and Robbie eta Oreka Tx-rekin. Kirikou et les Bêtes sauvages marrazki bizidunetako filmeko musikaren egileetako bat izan zen.
2020ko martxoaren 24an hil zen, 86 urte zituela, Covid-19 koronabirusaren infekzioak eragindako konplikazioen ondorioz.

## Erreferentziak

* 1 2 Astiz, Iñigo. Manu Dibango jazz musikari kamerundarra hil da, koronabirusaren ondorioz. Berria, 2020ko martxoak 24, CC BY-SA 4.0, berria.eus (Noiz kontsultatua: 2022-3-2).
* ↑ Bilbao Tropikal jaialdia. Euskaldunon Egunkaria, 1997ko uztailak 10, CC BY-SA 4.0, berria.eus (Noiz kontsultatua: 2022-3-2).
* ↑ Lizarralde, Mikel. Manu Dibango eta Oreka TX elkarrekin Baionan. Berria, 2012ko irailak 6, CC BY-SA 4.0, berria.eus (Noiz kontsultatua: 2022-3-2).

## Kanpo estekak

* Datuak: Q445829
* Multimedia: Manu Dibango / Q445829
# Manu Maritxalar

Manu Maritxalar (Donostia, 1963) gipuzkoar boxeolari amateur eta arraunlari ohia da. Boxeoan epailea, El conquistador del fin del mundo saioan parte hartzeagatik ospetsu bilakatu zen.
ETB 1en ostiral gauetan Pedro Mari Goikoetxea kazetariarekin batera boxeo saioa aurkezten du.
# Manu Larcenet

Emmanuel Larcenet, Manu Larcenet edo Larcenet gisa ezagutua (Issy-les-Moulineaux, 1969ko maiatzaren 6a), frantziar komikilaria da.
2004. urtean Angulemako Komiki Azokan sari nagusia irabazi zuen Combat ordinaire lanarekin, eta ordutik hona frantziar komikilari garrantzitsuenetakoa bihurtu da. Aipatutakoaz gain, nabarmentzeko lanak dira baita Blast eta Le Rapport de Brodeck ere.
* Datuak: Q1369313
* Multimedia: Manu Larcenet / Q1369313